laion/Wikipedia-Exotic huggingface dataset:
ג'ייסון סיגרס

ג'ייסון סיגרס (באנגלית: Jason Siggers; נולד ב-24 באוגוסט 1985) הוא כדורסלן עבר אמריקאי, ששיחק בעמדת הקלע ברוב מהלך הקרירה בצרפת ובישראל. גובהו 1.93 מטרים ומשקלו 90 קילוגרם. שיחק בעבר בקבוצות מדנמרק, משווייץ, מצרפת, מישראל ומקוריאה הדרומית. סיגרס למד בתיכון סקייליין בדאלאס, טקסס, יחד איתו שיחק סי. ג'יי. מיילס. הוא שיחק כדורסל במכללת ניו מקסיקו ובאוניברסיטת אולבני שבניו יורק. בשנה הראשונה שלו באולבני, דורג סיגרס במקום השמיני בקרב מובילי המחוז המזרחי כשהוא קולע 14.2 נקודות ושלישי באחוזי קליעה מקו העונשין עם 82.9%. כמו כן הוא העמיד ממוצעים של 3.9 ריבאונדים ו-2.2 אסיסטים למשחק. ב-27 במרץ 2007 נבחר סיגרס לחמישייה הראשונה של המחוז. את הקרירה המקצוענית החל במדי באקן ברס מליגת העל הדנית בה שיחק 5 משחקים בלבד והעמיד בהם ממוצע של 25 נק', 4.6 ריבאונדים ו-4.2 אסיסטים. בעונה הבאה עבר לשחק בבונקורט מליגת העל השווצרית בה העמיד ממוצאים של 17 נק', 3.2 ריבאונדים ו-3 אסיסיטים. בעונת 2009/10 חתם בליל מהליגה הצרפתית השנייה במדיה העמיד ממוצע של 18 נק', 4.6 ריבאונדים ו3.4 אסיסטים. לאחר שעזב את ליל חתם לשנתיים רואן מטרופול בסקט גם היא מהליגה השנייה. בעונה הראשונה בקבוצה העמיד 18.6 נק' ו-4.2 ריבאונדים ובעונה השנייה 18.5 נק' ו-4.1 רביאונדים. לאחר מכן שב לעונה נוספת בליל בה העמיד ממוצאים של 18.1 נק' ו-4.5 ריבאונדים. לקראת סיום העונה עבר לשטרסבורג IG מהליגה הבכירה והעמיד 10 נק' בממוצע בצמד משחקי הליגה ו-6.6 נק' ב-8 משחקים בפלייאוף. בעונה הבאה, עונת 2013/14 שב סיגרס לליגה השנייה וחתם בבולזאק באסקט בה העמיד 13 נק' ו-3.7 ריבאונדים. בעונה הבאה עבר לסן קנטן בה העמיד 14.4 נק' ו-3.6 ריבאונדים. בעונת 2015/2016 שיחק בליגה הלאומית במדי הפועל גלבוע גליל, איתה זכה באליפות הליגה הלאומית והעפיל לליגת העל. בעונה זו העמיד 19.7 נק' ו-4.1 ריבאונדים. בעונת 2016/2017 המשיך לשחק בהפועל גלבוע גליל, וזכה כשחקנה בפרס השחקן השישי של העונה בליגת העל. באותה עונה קלע לזכות קבוצתו שני סלי ניצחון נגד מכבי תל אביב. בעונה זו העמיד 17.1 נק' ו-4.3 ריבאונדים. בסיום העונה שיחק לתקופה קצרה ברפובליקה הדמוניקנית במדי טיטנאס לייסי. בעונת 2017/2018 שיחק עבור מכבי ראשון לציון. בעונה זו העמיד 14.3 נק' בממוצע. בעונת 2018/2019 שיחק בקבוצת קויאנג אוריונס מליגת העל הקוריאנית. בעונה זו העמיד 13.6 נק' ו-4.2 ריבאונדים ובמהלכה נפצע ושבר את ידו. ב-9 בנובמבר 2019 חתם במדי הפועל חיפה מהליגה הלאומית בכדורסל וערך את הופעת הבכורה שלו יומיים לאחר מכן, במשחק ההפסד לקבוצתו לשעבר, גלבוע גליל, במסגרת גביע המדינה. בעונה זו העמיד 20.1 נק', 5.8 ריבאונדים ו2.8 אסיסטים. ביוני 2020, עם עלייתה לליגת העל בכדורסל, הפועל חיפה החתימה אותו לעונה נוספת. בעונתו השנייה בקבוצה העמיד 15.3 נק' ו-3.3 ריבאונדים. ב-30 באוגוסט 2021 חתם במדי מכבי עירוני רעננה מהליגה הלאומית בכדורסל. בעונתו הראשונה בקבוצה העמיד 23.5 נק', 5.9 ריבאונדים ו-4.6 אסיסטיים. לאחר סיום העונה חתם בקבוצה לעונה נוספת. בסיום עונת 2022/23 העמיד ממוצעים של 18.7 נק' ו-3.9 ריבאונדים. סיגרס נשוי ללטויה ואב לשלושה, בנו הבכור הוא כדורסלן יוטה ג'אז קיונטה ג'ורג'. פרופיל, באתר Sports-Reference פרופיל, באתר eurobasket כפיר אדר, ‏ג'ייסון סיגרס ימשיך עם הפועל חיפה בליגת העל, באתר ONE‏, 4 ביוני 2020 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פרדיקט

פְּרֵדִיקָט (מלטינית: predicatum; כשם פעולה: פְּרֶדִיקַצְיָה), הוא מאפיין או טענה המיוחסים לרכיב אחר באותה מסגרת. המונח משמש בדקדוק, בפילוסופיה, במתמטיקה, בלוגיקה, במדעי המחשב ובתחומים נוספים. האם התכוונתם ל... דקדוק ותחביר פְּרֵדִיקָט – נָשׂוּא, חלק המשפט המתאר או מאפיין את נושא המשפט פילוסופיה פְּרֶדִיקַצְיָה (פילוסופיה) (גם "הַשָּׂאָה") – בחלוקה הפילוסופית בין "תכונות" לבין ה"דברים" הניחנים בהן, השאה היא הגדרת היחס בין הדבר (ה"נושא") לתכונתו ("הנשוא") והעיסוק ביחס זה. הרעיון נלקח מן הנושא והנשוא במשפט מתמטיקה, לוגיקה וקריפטוגרפיה פְּרֵדִיקָט (לוגיקה מתמטית) ("טענה") – סימול המייצג תכונה או יחס המוחלים על רכיב אחר באותה נוסחה פְּרֵדִיקָט (פונקציה) (אנ') ("מיפוי", "כלל") – סימול של פונקציה, שכתיבתו בהקשר לעצם פירושה שיש להפעיל עליו את הפונקציה (להתאים מקור לתמונה) פונקציה בוליאנית ("פְּרוֹפּוֹזִיצְיה", "פְּרֵדִיקָט") – פונקציה המתאימה בין ערכים בקבוצה מסוימת לקבוצה בת שני ערכים ("אמת" ו"שקר") פרדיקט ליבה (בקריפטוגרפיה; Hard-core predicate) – פונקציה חד-כיוונית בעלת פלט של סיבית אחת "ליבתית" ("קשה"), שקשה לנחשה גם כאשר הערך f(x)‎ ידוע, ראו סיבית קשה שפה מסדר ראשון ("לוגיקה מסדר ראשון", "תחשיב היחסים", "תחשיב פרדיקטים מסדר ראשון", "FOL"‏) – מערכת לייצוג הקַשַּרים הלוגיים בין ערכים כלשהם של פסוקים לוגיים שונים. הכללה של תחשיב הפסוקים תחשיב הפסוקים – מערכת לייצוג הקַשַּרים הלוגיים בין ערכי האמת של פסוקים לוגיים שונים, ולהסקת טענות לוגיות על בסיסן. מקרה פרטי של שפה מסדר ראשון
Japan Best

Japan Best הוא אלבום להיטים של הזמרת-יוצרת האמריקאית מריה קארי. האלבום יצא לאור ב-17 באוקטובר 2018, על ידי חברת התקליטים סוני מיוזיק אנטרטיינמנט יפן. כמו כן, באלבום נכללים שירים שונים, אותם ביצעה קארי במהלך הקריירה שלה. עם יציאתו, הצליח אלבום הלהיטים להגיע אל המקום ה-53 במצעד האלבומים של יפן. האלבום Japan Best באתר ספוטיפיי マライア・キャリーの「Mariah Carey Japan Best」 (ביפנית), נבדק ב-2019-08-12 SonyMusicShop, SonyMusicShop マライア・キャリーのアルバム売上ランキング 3ページ目, ORICON NEWS
יחסי אורוגוואי–בלגיה

יחסי אורוגוואי–בלגיה הם היחסים שבין הרפובליקה המזרחית של אורוגוואי לבלגיה. ישנם מספר הסכמים בין המדינות: הסכם קידום והגנה על השקעות (1991) הסכם ביטוח לאומי (2006) לחברה הבלגית "קטון נאטי" יש מתקן מרכזי לטיפול במכולות בנמל מונטווידאו. כמו כן, בלגיה היא שותפת סחר משמעותית של אורוגוואי. בשנת 2008 ביקר פיליפ, מלך הבלגים באורוגוואי, יחד עם יזמים בלגים רבים שהיו מעוניינים בחיזוק היחסים הכלכליים בין המדינות. באוקטובר 2011 ערך נשיא אורוגוואי חוסה מוחיקה ביקור רשמי בבלגיה. לאורוגוואי יש שגריר בבריסל, המכהן גם כשגריר בלוקסמבורג. לבלגיה יש קונסוליית כבוד במונטווידאו המוסמכת על ידי השגרירות בבואנוס איירס. מדיה וקבצים בנושא יחסי אורוגוואי–בלגיה בוויקישיתוף Katoen Natie Terminal TCP Uruguayan exports (אורכב 31.05.2013 בארכיון Wayback Machine) "Prince Philippe in Uruguay". La República. 9 באוקטובר 2008. {{cite web}}: (עזרה) "President Mujica in Belgium, Sweden, Norway, and Germany". La República. 7 באוקטובר 2011. {{cite web}}: (עזרה) Embassy of Uruguay in Brussels Belgian Consulate in Montevideo Belgian Ambassador in Buenos Aires, concurrent to Uruguay
Touch Me

Touch Me (בעברית: גע בי) הוא אלבום האולפן הראשון של זמרת הפופ האמריקאית סמנתה פוקס. האלבום יצא לאור ב-7 ביולי 1986, על ידי חברת התקליטים ג'ייב רקורדס. מתוך האלבום יצא שיר הנושא "Touch Me (I Want Your Body)" שזכה להצלחה בינלאומית. עם יציאתו נכנס האלבום אל המקום ה-24 במצעד הבילבורד 200. "Touch Me (I Want Your Body)" - יצא לאור ב-10 במרץ 1986, כסינגל הראשון מתוך האלבום. השיר יצא כשיר הנושא מתוך האלבום, וכסינגל הבכורה של פוקס. השיר זכה להצלחה בינלאומית, תוך שהצליח לכבוש עשרות פסגות מצעדים. "Do Ya Do Ya (Wanna Please Me)" - יצא לאור בשנת 1986, כסינגל השני מתוך האלבום. השיר הצליח לשחזר את הצלחת הסינגל הקודם מתוך האלבום, תוך שכבש את פסגת מצעד השירים של שוודיה. "Hold On Tight" - יצא לאור בשנת 1986, כסינגל השלישי מתוך האלבום. השיר הצליח להגיע אל המקום ה-4 במצעד השירים שבפינלנד. "I'm All You Need" - יצא לאור בשנת 1986, כסינגל הרביעי והאחרון מתוך האלבום. השיר הצליח להגיע אל המקום ה-41 במצעד הסינגלים הבריטי, וה-67 במצעד השירים שבגרמניה. מידע על האלבום Touch Me באתר MusicBrainz האלבום Touch Me באתר Discogs האלבום Touch Me באתר ספוטיפיי ג'ון אסטרופ, פיט קיו. האריס, ג'ון דייוויד, סטיב פאוור, סטיב לאוול, פיל ניקולס, ריצ'רד ג'ון סמית' "BPI > Certified Awards > Search results for 'Samantha Fox'". British Phonographic Industry. Retrieved 2016-02-01. Samantha Fox Chart History, Billboard Artists, www.officialcharts.com (באנגלית) Suomen Virallinen Lista, Musiikkituottajat (בפינית) norwegiancharts.com - Samantha Fox - Touch Me (I Want Your Body), norwegiancharts.com HQ - Samantha Fox - Do Ya Do Ya (Wanna Please Me) - TOTP 1986, נבדק ב-2019-08-12 Samantha Fox - Do Ya Do Ya (Wanna Please Me) - hitparade.ch, hitparade.ch Samantha Fox Hold On Tight, נבדק ב-2019-08-12 Samantha Fox - Hold On Tight, Discogs (באנגלית) Suomen Virallinen Lista, Musiikkituottajat (בפינית) Samantha Fox - I'm All You Need, Discogs (באנגלית) Samantha Fox - I'm All You Need, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Home - Offizielle Deutsche Charts, www.offiziellecharts.de GfK Entertainment - Charts, www.gfk-entertainment.com bpi Welcome to IFPI | IFPI, ifpi.dk (באנגלית) Nielsen Business Media Inc, Billboard, Nielsen Business Media, Inc., 1974-12-26. (באנגלית) IFPI, www.ifpi.no (ב־) Musiikkituottajat - Tilastot - Kulta - ja platinalevyt, www.ifpi.fi (בפינית) Kulta - ja platinalevyt, Musiikkituottajat (בפינית) www.sverigetopplistan.se - Veckolista Album - Vecka 49, 7 december 2012, ‏2013-11-02
Samantha Fox

Samantha Fox (בעברית: סמנתה פוקס) הוא אלבום האולפן השני של זמרת הפופ האמריקאית סמנתה פוקס. האלבום יצא לאור ביולי 1987, על ידי חברת התקליטים ג'ייב רקורדס. מתוך האלבום יצא השיר "Nothing's Gonna Stop Me Now" שזכה להצלחה בינלאומית. עם יציאתו נכנס האלבום אל המקום ה-22 במצעד האלבומים הבריטי. האלבום הופק על ידי ג'ון אסטרופ, סטיב לאוול, פול פורס, טימי אלן וסטוק אייטקן ווטרמן. האלבום מכיל בתוכו שירים בסגנון הפופ רוק, ובסגנון הפריסטייל. בין היתר, יצא האלבום בפורמטים שונים. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום Samantha Fox באתר MusicBrainz מידע על האלבום Samantha Fox באתר AllMusic האלבום Samantha Fox באתר Discogs האלבום Samantha Fox באתר ספוטיפיי ג'ון אסטרופ, סטיב לאוול, פול פורס, טימי אלן, סטוק אייטקן ווטרמן Samantha Fox - Samantha Fox, Discogs (באנגלית) Suomen Virallinen Lista, Musiikkituottajat (בפינית) Federazione Industria Musicale Italiana, www.fimi.it (באיטלקית) Artists, www.officialcharts.com Samantha Fox - Samantha Fox, Discogs (באנגלית) Samantha Fox - Samantha Fox, Discogs (באנגלית) Samantha Fox, נבדק ב-2019-08-12
סינדי כהן

סינדי כהן (באנגלית: Cindy Cohn; נולדה ב-30 בנובמבר 1963) היא עורכת דין יהודייה-אמריקאית לזכויות אזרחיות המתמחה בדיני הפרת פרטיות, פשעי אינטרנט וזכויות אלקטרוניות. כהן נולדה בדטרויט, שבמישיגן, ארצות הברית. למדה משפטים באוניברסיטת מישיגן. היא למדה לתואר ראשון באוניברסיטת איווה ובבית הספר לכלכלה של לונדון. לפני שהחלה בקריירת עריכת הדין, עבדה כשנה במרכז האו"ם לזכויות אדם בז'נבה. בשנת 2000 מונתה ליועצת המשפטית של קרן החזית האלקטרונית, ובשנת 2015 מונתה למנכ"לית בפועל שלה. היא משמשת כחברת דירקטוריון העמותות "Human Rights Advocates" ו"Verified Voting Foundation". כהן ייצגה את דניאל ג'יי ברנשטיין ואת קרן החזית האלקטרונית במשפטם נגד מדינת ארצות הברית (אנ') בתיק הקובל על איסור ייצוא קריפטוגרפיה מארצות הברית בשנים 1995–1997. התיק זכה לפרסום רב. בין השנים 2002–2012 היא ייצגה את קרן החזית האלקטרונית בתובענה ייצוגית נגד חברת AT&T, בטענה כי החברה סייעה בצורה לא חוקית למעקבים של הסוכנות לביטחון לאומי האמריקאית, וסיפקה האזנות סתר ומכירת נתונים. בשנים 2005–2007 הייתה שותפה בתביעה הייצוגית שהוגשה נגד חברת "Sony BMG" בשל אי שמירת ניהול הזכויות הדיגיטלי של לקוחותיהם. כמו כן הובילה בהתנדבות את התביעה נגד חברת "Diebold Nixdorf". 1997 - מנה אותה מגזין עורכי הדין של קליפורניה כאחת מ"עורכות הדין של השנה". 2006 - נבחרה על ידי כתב העת למשפט לאומי לאחת ממאה עורכי הדין המשפיעים בארצות הברית. 2010 - קיבלה את פרס ואנגרד מהמחלקה לקניין רוחני של לשכת עורכי הדין בקליפורניה. 2012 - קיבלה את פרס חופש המידע ע"ש ג'יימס מדיסון מאיגוד העיתונאים המקצועיים של צפון קליפורניה. 2018 - נבחרה על ידי מגזין פורבס לאחת מ"חמישים הנשים המובילות בטכנולוגיה בארצות הברית". מדיה וקבצים בנושא סינדי כהן בוויקישיתוף הביוגרפיה של כהן באתר קרן החזית האלקטרונית הרצאות באתר C-SPAN מאמרים מאת סינדי כהן "Cindy Cohn". Guardian News and Media Limited. נבדק ב-3 באוקטובר 2014. {{cite web}}: (עזרה) "Cindy Cohn to become EFF's new executive director in 2015". Electronic Frontier Foundation. 5 בנובמבר 2014. נבדק ב-20 בפברואר 2015. {{cite web}}: (עזרה) Cindy Cohn | RSA Conference, www.rsaconference.com (באנגלית) "Cindy Cohn". Forbes.
רכס לקי (קולומביה הבריטית)

רכס לקי (באנגלית: Leckie Range) הוא רכס הרים במערב פרובינציית קולומביה הבריטית שבקנדה. הרכס מהווה תת-רכס של רכסי צ'ילקוטין, המהווים חלק מרכסי פסיפיק, המהווים בתורם חלק מהרי החוף של קולומביה הבריטית. הרכס ממוקם צפונית מערבית לאגם גאן, בין נחל לקי ונחל סלים. ממערב לרכס מצוי אגם לקי. שטחו של הרכס 78 קמ"ר. אורכו של הרכס 15 קילומטרים, ורוחבו 5 קילומטרים. חלקו המזרחי של הרכס ממורכב ממצוקים רחבים, וחלקו המערבי מורכב מצוקים בודדים רבים הסמוכים זה לזה. ב-12 בדצמבר 1939 הוחלט לקרוא לרכס בשם "הרי לקי" (Leckie Mountains). ב-6 בספטמבר 1951 הוחלט לשנות את השם לשמו הנוכחי - "רכס לקי". רכס לקי באתר ממשלת קולומביה הבריטית רכס לקי באתר אנציקלופדיית ההרים הקנדית מידע היסטורי וגאוגרפי היסטוריה של מקור שם הרכס
סקרסדייל

סקרסדייל (באנגלית: Scarsdale) היא עיירה במחוז וסטצ'סטר שבמדינת ניו יורק, ארצות הברית, הממוקמת כ-20 קילומטרים צפונית למנהטן. אדמת העיירה נרכשה בסוף המאה ה-17 על ידי קיילב היטקות' (שהיה ראש העירייה ה-31 של ניו יורק), ובשנת 1701 הקים בה אחוזה מלכותית. מקור שם העיירה הוא מהכפר סאטון סקרסדייל, הממוקם במחוז דרבישייר שבממלכה המאוחדת, משם הגיעו אבותיו. לאחר מותו של היטקות' בשנת 1721, בנותיו ירשו את האדמה. בשנת 1774 עיזבונו חדל וב-7 במרץ 1788 סקרסדייל נוסדה באופן רשמי. ההתיישבות החדשה חוותה לחימה במהלך המהפכה האמריקאית. מאורעות אלה שימשו את הסופר ג'יימס פנימור קופר לכתיבת ספרו "המרגל". בשנת 1846 העיירה חוברה לקו הרכבת של הארלם-ניו יורק. בתחילת המאה ה-20 הוקמו מוסדות שונים בעיירה, בין היתר בתי ספר וחנות מכולת ראשונה שנפתחה בשנת 1912. בשנת 1915 עלה מספר התושבים לכ-3,000. בשנת 1930 מספר התושבים האמיר לכ-10,000. לפי נתוני לשכת מפקד האוכלוסין של ארצות הברית, שטח העיירה הוא 17 קמ"ר, מתוכם 0.15 אחוז מים. העיירה ממוקמת כ-40 קילומטרים ממידטאון מנהטן, אליה ניתן להגיע ברכבת תוך כ-30 דקות. בעיירה שורר אקלים יבשתי (Dfa במיון לפי שיטת קפן), עם מזג אוויר חורפי קר ומושלג, ומזג אוויר קיצי חם ולח. הטמפרטורות בקיץ הן בין 16.8 ל-30 מעלות צלזיוס ובחורף בין 4 למינוס 6.6 מעלות צלזיוס. במפקד האוכלוסין לשנת 2000, חיו בעיירה 17,823 תושבים, מתוכם 84.1% לבנים, 12.6% אסיאתים, 1.5% אפרו-אמריקאים ו-2.6% היספנים או לטיניים. צפיפות האוכלוסין הייתה 1,036.4 תושבים לקמ"ר. השכר החציוני השנתי בעיירה עמד על 182,792 דולרים למשק בית, ו-291,542 דולרים למשפחה. ההכנסה הממוצעת לנפש עמדה על 89,907 דולרים. נתונים אלה מיקמו את העיירה במקום ה-59 בקרב הערים בעלות ההכנסה הגבוהה ביותר בארצות הברית, ובמקום השני בקרב הערים בהן מספר התושבים גבוה מ-10,000. כ-1.7% ממשפחות העיירה ו-2.8% מתושביה חיו מתחת לקו העוני, ביניהם 3.2% ילדים מתחת לגיל 18 ו-2.3% בקרב האוכלוסייה המבוגרת מעל גיל 65. נכון לשנת 2000, סקרסדייל היא יעד מבוקש בקרב יפנים המתגוררים בארצות הברית. בשנת 1991, המוני אנשי עסקים יפניים העובדים בניו יורק, העתיקו את מגוריהם לסקרסדייל. בעיירה פעילה גם קהילה יהודית גדולה. בשנת 2018 דורגה העיירה במקום השלישי ברשימת הערים האמידות של בלומברג. בעיירה קיימים חמישה בתי ספר יסודיים, חטיבת ביניים אחת ותיכון אחד. מדיה וקבצים בנושא סקרסדייל בוויקישיתוף אתר האינטרנט הרשמי של סקרסדייל (באנגלית) אתר האינטרנט הרשמי של סקרסדייל (באנגלית) סקרסדייל, באתר אנציקלופדיה בריטניקה (באנגלית) Peel, M. C.; Finlayson, B. L.; McMahon, T. A., World Map of Köppen-Geiger climate classification, web.archive.org, ‏2015-01-13 U. S. Census Bureau, American FactFinder, factfinder.census.gov (באנגלית) (ארכיון) Handelman, David, The Japanning of Scarsdale: East Meets Westchester., New York Magazine, New York Media, LLC, 1991, עמ' 41 Bloomberg - Are you a robot?, www.bloomberg.com
תומאס ביצ'ם

סר תומאס ביצ'ם (באנגלית: Thomas Beecham;‏ 29 באפריל 1879 - 8 במרץ 1961), מנצח בריטי. ייסד כמה תזמורות בריטיות, בהן התזמורת הסימפונית של לונדון, התזמורת הפילהרמונית של לונדון והתזמורת הפילהרמונית המלכותית. ביצ'ם נולד בסנט הלנס, לנקאשייר, אנגליה. יחסיו עם מנצחים בריטיים אחרים לא היו טובים - הוא הסתכסך עמם ולא זכה לאמונם או להערכתם. עם מנצחים זרים, לעומת זאת, היו לו בדרך כלל יחסים טובים, למעט ארטורו טוסקניני, שאתו לא מצא שפה משותפת, אך הוא חיבב ועודד את וילהלם פורטוונגלר ומאוחר יותר את רודולף קמפה, ופריץ ריינר העריץ אותו. ביצ'ם נודע במענה הלשון שלו ובשנינותו. הרבה אנקדוטות קשורות בשמו, ולא פעם מצטטים מדבריו. ביצ'ם נודע בחירות שנטל לעצמו ביצירות של הנדל, בעיקר, שם קיצץ, ערך ושינה תזמור ככל העולה על רוחו, אך ניתנה האמת להיאמר, הוא עשה זאת ביצירות, שאלמלא כן לא היו נשמעות כלל, והתוצאה הסופית נחשבת על פי רוב למעולה גם כיום. אצל היידן לא היו השינויים חריפים כל כך, אך סגנונו בביצוע המוזיקה שלו רחוק מן הגישה המקובלת יותר כיום. מוצרט, בשביל ביצ'ם, סימל את שיאה של המוזיקה, והוא התייחס אל הפרטיטורות שלו ביתר כבוד משנתן לרוב המלחינים האחרים, אבל גם ביצירותיו של מוצרט שינה פה ושם את התזמור, אפילו בסימפוניית יופיטר שלו. יחסו אל בטהובן היה דו-ערכי. הוא לא החמיץ שום הזדמנות לדבר בגסות על המוזיקה שלו, אך ניצח בהזדמנות זו או אחרת על כל הסימפוניות והקליט אותן, פרט לראשונה, החמישית והתשיעית. לאחרונה יצאה לאור הקלטה חיה מעולה של המיסה סולמניס. מבין מלחיני המאה ה-19 היה ברליוז הקרוב ביותר ללבו של ביצ'ם, ובתקופה שיצירותיו לא נהנו מחשיפה מספקת, הציג ביצ'ם את רובן והקליט רבות מהן. יש אומרים, שרק קולין דייוויס, גם הוא מנצח בריטי, עשה יותר מביצ'ם להבאת ברליוז לקהל המאזינים. ביצ'ם הצטיין בניצוח על יצירותיו של וגנר על אף רתיעה מסוימת מן האריכות המופרזת ומן החזרה ("כבר שעתיים אנחנו עובדים עליו ועדיין מנגנים אותה נעימה ארורה!" (צ'ארלס רייד, "תומאס ביצ'ם", 1961). הוא היה בקי גם במוזיקה של ריכרד שטראוס, כפי שאישר המלחין עצמו. באופרה האיטלקית גילה התלהבות מעטה להפתיע לורדי, אך באמצע המאה ה-20 היה בין המעטים שהתחרו עם טוסקניני וויקטור דה סאבאטה כפרשני פוצ'יני. הקלטתו את "לה בוהם", עם יוסי ביירלינג וויקטוריה דה לוס אנחלס מפורסמת, בצדק, עד עצם היום הזה. מבין מלחיני המאה העשרים החשובים, נהנה מאהדתו רק סיבליוס, שהכיר בו כמנצח מעולה למוזיקה שלו (אם כי סיבליוס נטה להפריז בשבחים לכל מי שניצח על המוזיקה שלו). מבין מלחיני ארצו, התייחס באהדה רק לפרדריק דיליוס, וכתומך יחיד במלחין, למעשה, הציל אותו מאלמוניות. כל ביצוע אחר של יצירות דיליוס, גם במאה ה-21, מושווה אוטומטית לביצועי ביצ'ם, ובדרך כלל נמצא לוקה בחסר. בשנת 1961 זכה בפרס גראמי לביצוע הקלאסי הטוב ביותר, על היצירה משיח של הנדל יחד עם התזמורת המלכותית של לונדון.[1] נתן דונביץ, מאסטרו - גדולי המנצחים בכל הזמנים, הוצאת כנרת זמורה-ביתן דביר, 2006, הפרק "סר תומאס ביצ'ם - גלולות, סוכריות והצלפות לשון", עמ' 125–142. תומאס ביצ'ם, במסד הנתונים הקולנועיים IMDb (באנגלית) תומאס ביצ'ם, באתר AllMusic (באנגלית) תומאס ביצ'ם, באתר MusicBrainz (באנגלית) תומאס ביצ'ם, באתר Discogs (באנגלית) תומאס ביצ'ם, באתר אנציקלופדיה בריטניקה (באנגלית) תומאס ביצ'ם, באתר "Find a Grave" (באנגלית)
מישל בריאל

מישל ז'ול אלפרד בריאל (בצרפתית: Michel Jules Alfred Bréal; ‏26 במרץ 1832 – 25 בנובמבר 1915) היה בלשן ופילולוג יהודי-צרפתי, יליד גרמניה, המזוהה כמייסד הסמנטיקה המודרנית ואחד ממייסדי האסכולה הצרפתית לבלשנות השוואתית. נודע גם כיוזם ריצת המרתון. בריאל נולד ב-1832 בעיר לנדאו שבחבל פפאלץ, אז בשליטת ממלכת בוואריה, בגרמניה, כבן אמצעי מבין שלושת ילדיהם של הורים יהודים. שמו בלידה היה מיכאל יוליוס אלפרד בריאל. אביו, אוגוסט מגוט אברהם בריאל היה עורך דין יליד פירמזנס, בעוד אמו שרלוט קתרין לבית וורמס הייתה ילידת העיר מץ, בירת חבל לורן בצרפת. ב-1839 כשהיה בן שבע התייתם מיכאל מאביו ועבר עם אמו ואחיו לעיירה ויסמבור בצפון חבל אלזס בצרפת, ואחר כך במץ. בצרפת נרשם שמו בצרפתית - כמישל ז'ול אלפרד בריאל. בריאל למד בוויסמבור, אחר כך בפנימייה במץ ובהמשך בבתי הספר התיכונים "סן לואי" ו" "קולז' סנט-בארב" בפריז. לאחר מכן בשנת 1852 התקבל לאקול נורמל סופרייר, הישג נדיר עבור יהודי. בשנת 1857, אחרי שעבר את מבחן ה-Agrégation להוראה זכה בריאל למלגה שאפשרה לו לנסוע ללימודים בברלין, שם למד סנסקריט אצל אלברכט ובר ודקדוק השוואתי של השפות ההודו-אירופיות אצל פרנץ בופ. הוא תרגם מגרמנית לצרפתית של ספרו החשוב של בופ על הדקדוק ההשוואתי של השפות ההודו-אירופיות. עם שובו לצרפת השיג משרה במחלקה לכתבי יד מזרחיים בספרייה הקיסרית של צרפת (Bibliothèque Impériale). ב-1863 סיים את עבודת הדוקטורט שלו בנושא המיתולוגיה ההשוואתית. בשנת 1864 התמנה לפרופסור לדקדוק השוואתי בקולז' דה פראנס. משנת 1875 היה חבר במכון של צרפת, באקדמיה לכתובות ולספרות.. בשנת 1879 מונה למפקח כללי על ההשכלה הגבוהה עד לביטול התפקיד בשנת 1888. בשנת 1890 הוענק לו מפקד באות לגיון הכבוד של צרפת, בדרגת מפקד. הוא פרש מתפקידיו בשנת 1905, ומת בפריז. ניתן לזקוף לזכותו של מישל בריאל גם את הנהגת ריצת המרתון. הוא הציע לחברו פייר דה קוברטן להוסיף את המירוץ לאולימפיאדה המודרנית הראשונה באתונה בשנת 1896. המירוץ נועד להנציח את החייל היווני פידיפידס, שעל פי האגדה העממית, רץ מהעיר מרתון לאתונה, כדי לבשר על הניצחון היווני. 1875 - נבחר חבר באקדמיה לכתובות ולספרות 1890 - לגיון הכבוד של צרפת בדרגת מפקד מבוא לבלשנות יחידות 10-11-12, הוצאת האוניברסיטה הפתוחה, מאת רפאל ניר, עמודים 7–8 סמנטיקה עברית: משמעות ותקשורת, הוצאת האוניברסיטה הפתוחה, מאת רפאל ניר, עמוד 3 מדיה וקבצים בנושא מישל בריאל בוויקישיתוף מישל בריאל בוויקיטקסט אגודת מישל בריאל (בגרמנית) מישל ברל (1832-1915), דף שער בספרייה הלאומית Brigitte Nerlich Michel Bréal in Encyclopedia of the Psychological Theories Springer,2012 אוסוסט בריאל באתר הגניאלוגי geni שרלוט בריאל באתר הגניאלוגי geni 2012 B.Nerlich.עמ' 130 the sport journal (באנגלית) maraton guide (באנגלית)
I Wanna Have Some Fun

I Wanna Have Some Fun (בעברית: אני רוצה לעשות כיף) הוא אלבום האולפן השלישי של זמרת הפופ האמריקאית סמנתה פוקס. האלבום יצא לאור בנובמבר 1988, על ידי חברת התקליטים ג'ייב רקורדס. מתוך האלבום יצא השיר "Love House" שזכה להצלחה בינלאומית. עם יציאתו נכנס האלבום אל המקום ה-46 במצעד האלבומים הבריטי, וה-37 במצעד הבילבורד 200. האלבום הופק על ידי בולנד ובולנד, פרד זר, פול פורס, סטוק אייטקן ווטרמן, סטיב פאוור, סטיב לאוול, כריס צנגרידס, תומאס פנטאנו, ג'וליון סקינר וקווין סאנדרסון. האלבום מכיל בתוכו שירים בסגנון הדאנס-פופ וההאוס. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום I Wanna Have Some Fun באתר MusicBrainz מידע על האלבום I Wanna Have Some Fun באתר AllMusic האלבום I Wanna Have Some Fun באתר Discogs האלבום I Wanna Have Some Fun באתר ספוטיפיי בולנד ובולנד, פרד זר, פול פורס, סטוק אייטקן ווטרמן, סטיב פאוור, סטיב לאוול, כריס צנגרידס, תומאס פנטאנו, ג'וליון סקינר, קווין סאנדרסון Samantha Fox - I Wanna Have Some Fun, Discogs (באנגלית) Samantha Fox - Love House, Discogs (באנגלית) SAMANTHA FOX | full Official Chart History | Official Charts Company, www.officialcharts.com Samantha Fox Chart History, Billboard I Wanna Have Some Fun, נבדק ב-2019-08-12
מוריס איטל

מוריס איטל (באנגלית: Morris Ital) היא מכונית משפחתית מתוצרת חטיבת הרכב Austin Rover Group (אנ') חברת בת של הקוֹנְגְּלוֹמֵרָט הבריטי British Leyland (אנ') אשר יוצרה בין השנים 1980–1984 בבריטניה ובפורטוגל ובין השנים 1998–1999 יוצרה בסין על ידי יצרנית הרכב הסינית בבעלות ממשלת סין FAW Group (אנ'). עד שנת 1968 יוצרו מכוניות "מוריס" על ידי יצרנית הרכב הבריטית Morris Motors Limited (אנ'). 4 דלתות - סדאן. 5 דלתות - סטיישן. 2 דלתות - טנדר (בסין). 2 דלתות - מסחרית. מנועי בנזין. מנוע דיזל (הורכב בפורטוגל). דגם "מוריס איטל" הושק ב-1 ביולי 1980. שם הדגם "Ital" (קיצור של "איטליה") ניתן על ידי המעצב האיטלקי ג'ורג'טו ג'וג'ארו מסטודיו "Italdesign Giugiaro" (אנ') אשר עיצב את דגם ה-"Morris Marina" (אנ') עבור "British Leyland". 5 נוסעים. 4 דלתות. מנוע קדמי. סוג הנעה: הנעה אחורית. קיבולת מכל דלק - 52 ליטר. "מוריס איטל" "מוריס איטל" "מוריס איטל" "מוריס איטל" "מוריס איטל" - סטיישן "מוריס איטל" - מסחרית, ניידת משטרה מתחנת "FORT WILLIAM Police Station " בסקוטלנד (צולם כנראה בשנת 1982) "מוריס איטל" - מסחרית, ניידת משטרה מתחנת "FORT WILLIAM Police Station " בסקוטלנד "מוריס איטל" דגם "SLX", שנת 1984 - סטיישן "מוריס איטל", שנת 1980 - סטיישן "מוריס איטל" - מסחרית "מוריס איטל" - מסחרית מדיה וקבצים בנושא מוריס איטל בוויקישיתוף מוריס איטל, סרטון באתר יוטיוב מוריס איטל, סרטון באתר יוטיוב מוריס מרינה, מוריס איטל aronline.co.uk/around-the-world/china/morris-marinaital-huandu-cac6430 היסטורית יצור BMC>Rover models between 1959 and 2005 web.archive.org/web/20110901103734 "מוריס איטל" autocade.net/index.php/Morris_Ital "מוריס איטל" aronline.co.uk/cars/morris/ital "מוריס איטל" - מפרט automobile-catalog.com/model/morris/ital
יחסי אורוגוואי–הוותיקן

יחסי אורוגוואי–הוותיקן הם היחסים שבין הרפובליקה המזרחית של אורוגוואי למדינת קריית הוותיקן. היחסים הרשמיים בין המדינות החלו כבר בשנת 1856. האפיפיור יוחנן פאולוס השני ביקר פעמיים באורוגוואי, בשנת 1987 ובשנת 1988. ביוני 2013 ביקר נשיא אורוגוואי חוסה מוחיקה את האפיפיור פרנציסקוס במדינת הוותיקן. לאורוגוואי יש שגרירות במדינת הוותיקן. למדינת הוותיקן יש שגרירות במונטווידאו. מדיה וקבצים בנושא יחסי אורוגוואי–הוותיקן בוויקישיתוף רשימת שגרירי הוותיקן באורוגוואי Bishop Vincenzo Massoni "20th Anniversary of the Pope's Visit". EL PAIS. אורכב מ-המקור ב-2011-02-20. נבדק ב-2012-05-05. "Official visit of José Mujica to the Holy See" (PDF). Presidencia de la República. נבדק ב-15 בספטמבר 2013. {{cite web}}: (עזרה) "Uruguayan ambassador to the Holy See". אורכב מ-המקור ב-2014-04-13. נבדק ב-2013-02-18. Nomina del Nunzio Apostolico in Uruguay, in: Holy See Press Office: Daily Bulletin, 24 May 2008.